Alexandria,

Nr.337/14.02.2023

**Raport de activitate al I.T.C.S.M.S. TELEORMAN**

**privind producerea si certificarea semintelor in anul 2022**

|  |
| --- |
| * 1. **Statutul juridic:** |

**Inspectoratul Teritorial pentru Calitatea Seminţelor si Materialului Săditor Teleorman** funcţionează ca instituţie publica cu personalitate juridica, finanţată din venituri proprii şi subvenţii acordate de la bugetul de stat, subordonat Ministerului Agriculturii si Dezvoltării Rurale, prin Inspecţia Naţionala pentru Calitatea Seminţelor, in conformitate cu art.21 alin.(3) din Legea nr.266/2002 rerepublicata, privind producerea, prelucrarea, controlul si certificarea calităţii, comercializarea seminţelor si a materialului săditor, precum si înregistrarea soiurilor de plante.

* Prin documentele pe care le emite ITCSMS Teleorman isi asuma responsabilitatea pentru autenticitatea, calitatea semintelor si materialului saditor produse, prelucrate respectiv comercializate, in cadrul competentelor ce ii revin potrivit reglementarilor in vigoare.

|  |
| --- |
| * 1. **I.T.C.S.M.S. Teleorman are urmatoarele atributii principale:** |

* efectueaza controlul calitatii in camp, si in laborator, elibereaza certificatele oficiale de atestare a calitatii semintelor si materialului saditor, supravegheaza, monitorizeaza si acrediteaza agentii economici furnizori de seminte si de material saditor pentru producere, conditionare, tratare, ambalare, etichetare, depozitare, transport si comercializare;
* elibereaza si retrag autorizatiile de functionare pentru operatorii economici care produc, prelucreaza si comercializeaza seminte si material saditor;
* fac propuneri Inspectiei de stat pentru calitatea semintelor si materialului saditor privind imbunatatirea regulilor si normelor de control, certificare, si comercializare a semintelor si materialului saditor, in concordanta cu reglementarile organismelor internationale in domeniul semintelor si materialului saditor la care Romania este parte, intocmesc, la cererea agentilor economici, programe anuale de multiplicare si certificare si urmaresc aplicarea acestora ;
* asigura exercitarea controlului in scopul mentinerii calitatii semintelor si materialului saditor la toate categoriile biologice, in precontrol si postcontrol, prin tehnici si scheme adecvate ;
* urmaresc aplicarea prevederilor legale, a normelor tehnice si standardelor in vigoare, precum si a reglementarilor internationale in domeniul semintelor si materialului saditor, la care Romania este parte, constata contraventiile si aplica sanctiunile prevazute de lege prin persoanele imputernicite de ministrul agriculturii si dezvoltarii rurale;
* executa sarcinile si instructiunile stabilite de Inspectia de stat pentru calitatea semintelor si materialului saditor din cadrul Ministerului Agriculturii si Alimentatiei, potrivit prevederilor legale.

|  |
| --- |
| * 1. **Datele de contact** |

**Nume complet organizație:**

**Inspectoratul Teritorial Pentru Calitatea Semintelor si Materialului Saditor Teleorman**

**Nume scurt organizaţie: I.T.C.S.M.S. Teleorman**

**Adresa:** Str. Libertatii , nr.314,Municipiul Alexandria, cod 140082

**Telefon/Fax:** Tel. 0347/804481, Tel/fax 0347/401997

**E-mail:**  [itcsms.tr@madr.ro](mailto:itcsms.tr@madr.ro)

**Web:** http:/www.itcsmstr.bvl.ro1.4.1

|  |
| --- |
| * 1. **Misiunea institutiei si responsabilitati** |

Misiunea ITCSMS Teleorman este aceea de a asigura beneficiarilor de semințe și material săditor certificate, un serviciu public de calitate, printr-un sistem de management al calității performant, acționând cu integritate, promovând corectitudinea, încrederea și lucrând ca o echipa competentă dedicată performanței.

Obiectivul pe termen lung al laboratorului ITCSMS Teleorman este acela de a-şi asigura perenitatea prin competenţă şi performanţă, prin:

* construirea şi menţinerea credibilităţii prin performanţă;
* actualizarea permanentă a ofertei serviciilor şi fidelizarea unui segment constant de clienţi, în scopul transformării pieţei potenţiale, într-o piaţă reală;
* dezvoltarea unei capacităţi organizaţionale care să reziste concurenţei şi/sau perioadelor de recesiune. Pentru materializarea obiectivelor propuse, managementul la cel mai înalt nivel al ITCSMS Teleorman , a conceput şi implementat o politică în domeniul calităţii prin care se asigură că:
  + promovează bunele practici profesionale, prin servicii de calitate echitabile şi echidistante, către toţi clienţii;
  + dispune de resurse tehnice şi umane competitive prin care, prin proceduri şi practici adecvate, conforme standardelor şi normelor în vigoare, realizează testarea calităţii seminţelor în condiţii de performanţă;
  + răspunde cerinţelor clienţilor prin servicii la nivelul exigenţelor actuale, prin disponibilitate la dialog şi prin receptivitate faţă de sugestiile acestora;
  + dispune de personal calificat şi instruit corespunzător, cât şi de un sistem eficient de audit şi monitorizare care să asigure depistarea surselor potenţiale de neconformităţi şi iniţierea acţiunilor preventive şi corective adecvate;
  + acţionează pentru îmbunătăţirea continuă a eficacităţii sistemului de management al calităţii, în conformitate cu prevederile **Ordinului MAPDR nr. 141/2012** pentru aprobarea Procedurilor, condiţiilor şi regulilor privind autorizarea oficială a laboratoarelor pentru testarea seminţelor oficial şi sub supraveghere oficială şi **SR EN ISO/CEI 17025:2018**.

Cerințe generale pentru competența laboratoarelor de încercări și etalonări, referențialul internațional pentru laboratoarele de încercări și etalonări care doresc să demonstreze capacitatea lor de a furniza rezultate de încredere. Îndeplinirea obiectivelor menţionate se bazează pe responsabilizarea personalului cu privire la obligaţiile ce îi revin, conform **Codului Administrativ şi Legii nr. 266/2002 rerepublicata :** însuşirea documentaţiei referitoare la calitate şi implementarea corecta a acesteia;

|  |
| --- |
| * 1. **Acreditarea, reacreditarea ITCSMS Teleorman** |

I.T.C.S.M.S Teleorman deţine, începând cu anul 2003, un certificat de acreditare oficială emis de către LCCSMS Bucureşti si INCS, din cadru MADR, in conformitate cu prevederile Ord.MAPDR nr.141/ 2012 pentru aprobarea procedurilor, conditiilor si regulilor privind autorizarea oficiala a laboratoarelor pentru testarea semintelor oficiale si sub supraveghere oficiala si *SR EN ISO/CEI 17025:2018 ,,Cerinte generale pentru competenta laboratoarelor de incercari si etalonari, referentia lul international pentru laboaratoarele de incercari si etalonari* ’’si a fost reacreditat din 3 în 3 ani pana la aparitia Ord.141/2012 cu modificarile ulterioare, cand reacreditarea s-a modificat la 4 ani.

In intervalul **02-03 iunie 2022 in cadrul ITCSMS Teleorman** s-a realizat auditul extern de catre

o echipa de auditori din cadrul INCS si LCCSMS Bucuresti in vederea reacreditarii oficiale a

laboratorului .

**Tabel cu elementele identificate:**

|  |  |  |  |
| --- | --- | --- | --- |
| **Elemente identificate**  **Neconformitati/Recomandari** | **Sistem** | **Tehnic** | **TOTAL** |
| Neconformitati | 0 | 0 | 0 |
| Recomandari | 0 | 0 | 0 |

Auditul extern s-a finalizat cu emiterea **Certificatului de autorizare oficiala nr.3/06.06.2022**.

|  |
| --- |
| * 1. **Structura organizatorica** |

Ultima structura organizatorică a Inspectoratului Teritorial pentru Calitatea Seminţelor şi Materialului Săditor Teleorman este aprobata prin **Ordinul** Ministrului Agriculturii si Dezvoltării Rurale **nr. 681/R/12.07.2022**.

**I.T.C.S.M.S Teleorman** are în structura sa următoarele compartimente:

* Compartimentul control, certificare, înregistrare, supraveghere, monitorizare, acreditare, informatizare;
* Compartimentul laborator analize , primire probe, umiditate, puritate, germinaţie, stare fitosanitară;
* Compartiment financiar contabil, resurse umane, administrativ şi relaţii publice.

I.T.C.S.M.S. Teleorman are angajat personal calificat, cu pregătire profesionala si acreditare corespunzătoare fisei postului, care îşi duce la îndeplinire sarcinile de serviciu stabilite prin fişa postului.

Numărul total de posturi aprobate este de 12 din care 10 funcţionari publici şi 2 persoane contractuale.

|  |
| --- |
| * 1. **Perioada analizata: 01.01.2022 – 31.12.2022** |

**Conform planului de management, avand la baza atribuţiunilor stabilite prin lege, I.T.C.S.M.S. Teleorman a desfăşurat activitatea pe următoarele direcţii principale:**

|  |
| --- |
| 1. **Activitatea de inspectii in camp in vederea certificarii finale a semintelor** |

Activitatea de inspectii in camp are la baza programul de multiplicare a loturilor semincere la culturile de toamna si primavara pe specii, varietati, categorii biologice, care consta in depunerea la cerere a operatorilor economici autorizati a declaratiilor de multiplicare. Depunerea declaratiilor de multiplicare si a documentelor care le insotesc, se efectueaza pentru culturile de toamna, pana la 30 noiembrie si pentru culturile de primavara pana la 31 mai.

Suprafaţa înscrisă la multiplicare , pentru loturile semincere şi de hibridare in **anul 2022** a fost de **5856,056 ha, infiintata pe 365 parcele, care au fost controlate in totalitate in teren**.

|  |
| --- |
| **I.a Inspectii in camp culturi semincere - 2022** |

**Tabel cu speciile inscrise la multiplicare pentru anul de piata 2022**

|  |  |  |  |
| --- | --- | --- | --- |
| **Grupa de specii/ specia** | Culturi admise | | Nr. Parcele |
| Suprafata ha | Cantitate sămânţă to |
| **TOTAL** | **5856,056** | **28781,4** | **365** |
| Grâu comun | 4240,88 | 24619,00 | 223 |
| Orz cu 2 rânduri | 238,25 | 1245,00 | 7 |
| Orz cu 6 rânduri | 464,00 | 1624,00 | 30 |
| Triticale | 19,00 | 76,00 | 1 |
| Lucerna | 555,14 | 286,10 | 11 |
| Mazare furajera | 174,00 | 675,00 | 6 |
| Naut | 72,00 | 180,00 | 3 |
| Floarea soarelui | 34,20 | 25,80 | 7 |
| Coriandru | 20,00 | 30,00 | 1 |
| Golomat | 18,00 | 8,50 | 1 |
| Paius inalt | 20,00 | 12,00 | 1 |
| Material fructifer  Pomi altoiti | 0,476 | 13625 buc. | 70 |

Suprafețele au fost inspectate în diferite faze de vegetație, fiecare parcela fiind verificată pentu menținerea purității varietale.

Inspecțiile culturilor semincere în câmp sunt efectuate de inspectori aprobatori, instruiți și atestați conform legislației în vigoare, respectând Ordinele MADR și Ghidurile de inspecție în câmp, pe grupe de culturi și specii.

Certificarea in camp a loturilor semincere in difertite faze de vegetatie si in functie de numarul de controale efectuate pentru fiecare specie se finalizeaza cu eliberarea **Actului de inspectie in camp** care poate fi **Admis, Respins** sau **Admis sub rezerva**. La baza emiterii documentelor de inspecţie în câmp au stat fişele de control în câmp întocmite pentru fiecare inspector oficial responsabil.

|  |
| --- |
| **I.b inspectiile in camp** **in privinta mentinerii identitatii si puritatii varietale - postcontrol (CTS)** |

Rezultatele din postcontrol au fost in concordanta cu **Actele de inspectie in camp** eliberate.

In afara acestora s-au emis adeverinţe de transport care însoţesc sămânţa de la locul recoltării până la staţia de prelucrare.

Pentru **sămânţa necertificată final, produsă pe raza judeţului** **şi** **prelucrată în alte judeţe, au fost** eliberate etichete oficiale de culoare gri şi Documentul de însoţire a seminţei necertificate final.

In timpul recoltării, transportului şi în mod deosebit in timpul procesului de prelucrare, lotizare şi depozitare a seminţelor în vederea certificării finale, **inspectorii oficiali** au efectuat controale, urmărind evitarea amestecului mecanic, depozitarea corectă a producţiei de seminţe pe partide, loturi si categorii biologice , care să asigure păstrarea purităţii şi identităţii varietale a soiurilor şi hibrizilor.

Controlul menținerii calității semințelor și materialului săditor la toate categoriile biologice în precontrol și postcontrol se face conform Legii nr. 266/2002, rerepublicată.

Pentru verificarea purității varietale a loturilor semincere produse pe teritoriul judetului Teleorman au fost trimise catre **Institutul de Stat pentru Testarea și Înregistrarea Soiurilor** pentru verificare în post control un numar de 75 de eșantioane: 65 de esantioane **Grau**, 10 esantioane **Orz** cu 6 randuri.

*În urma verificării* rezultatelor primite se constată că, în urma multiplicării, au fost menținute caracterele de soi distincte, uniforme și stabile conform descrierii oficiale, iar puritatea varietală este conform legislației în vigoare.

|  |
| --- |
| **II. Inregistrarea, supravegherea si monitorizarea activitatii operatorilor economici care produc, prelucreaza si/sau comercializeaza seminte si material saditor.** |

Pana la data de 31.12.2022 s-au inregistrat **15 operatori economici** si s-au eliberat **25 autorizatii** din care:

-9 autorizatii pentru producere;

-4 autorizatii pentru prelucrare;

-12 autorizatii pentru comercializare.

De asemenea, a fost efectuată instruirea și testarea unui număr de **34 de persoane** pentru care au fost eliberate **atestate oficiale** de producere, prelucrare și comercializare.

În cursul anului 2022 au fost retrase un număr de 2 autorizații de la operatori economici care nu au mai îndeplinit condițiile pentru care au fost autorizați.

În scopul verificării îndeplinirii cerințelor prevăzute de Ordinul MAPDR nr. 769/2009, în anul 2022 **inspectorii oficiali** au verificat activitatea desfăşurată de operatori economici autorizaţi , întocmind fişe de supraveghere şi monitorizare şi procese verbale , care au stat la baza deciziei finale de acordare a continuarii activităţii pe anul în curs .

Au fost monitorizati **204 operatori economici** pentru continuarea activitatii de producere / prelucrare/ comercializare si vizate **370 autorizatii** din care:

- 129 autorizatii pentru producere;

- 82 autorizatii pentru prelucrare;

- 159 autorizatii pentru comercializare.

În urma verificărilor efectuate s-a constatat că operatorii îndeplinesc în continuare condițiile prevăzute de legislația în vigoare care au stat la baza obținerii autorizării lor.

|  |
| --- |
| **II.a Controlul respectarii prevederilor legale din domeniul semintelor si materialului saditor** |

Au fost efectuate controale la operatori economici autorizati pentru comercializarea semințelor și materialului săditor la nivelul județului Teleorman.

Verificările au urmărit conformitatea cu legislația în vigoare: autorizația de comercializare, documentul de calitate și conformitate al furnizorului, eticheta oficială sau a furnizorului.

În urma verificărilor efectuate au fost constatate urmatoarele:

* semințele s-au comercializat ambalate, cu etichete oficiale și însoțite de documente de calitate corespunzătoare, iar operatorii economici controlați țin evidența tranzacțiilor efectuate în Registrul de intrări – ieșiri;
* prelungirea certificatului de atestare profesional necesar pentru desfasurarea activitatilor in domeniu.

|  |
| --- |
| **II.b Obiectiv specific. Imbunatatirea calitatii activitatii esantionorilor acreditati de catre ITCSMS Teleorman** |

Pe raza judetului Teleorman sunt **4**  operatori economici cu personal acreditat pentru a preleva eșantioane de semințe:

* SC Rodbun Grup SA – 1 esantionor - monitorizare pt. viza anuala
* SCDA Teleorman – 2 esantionori - monitorizare pt. viza anuala
* SC Saaten Union Romania SRL – 1 esantionor – monitorizare pt.viza anuala
* SC Agrossem SRL – 1 esantionor – monitorizare pt. viza anuala

Personalul este instruit, atestat, acreditat și monitorizat oficial, conform Ordinului M.A.D.R. nr. 451/2006 pentru aprobarea Procedurilor, condițiilor și regulilor privind acreditarea oficială a persoanelor, pentru a preleva eșantioane de semințe în vederea efectuării testelor de laborator sub supraveghere oficială.

Monitorizarea esantionorilor acreditati s-a facut conform procedurii de lucru pe un numar de **10 probe** lucrate in acelasi timp de catre **esantionorul acreditat si esantionorul oficial**. In urma analizelor comparabile efectuate raportul de conformitate dintre detreminari a fost 100/100. Nu s-au constatat abateri tehnice sau de procedura in timpul lucrului esantionorilor acreditati.

|  |
| --- |
| **III Activitate laborator** |

Activitatea de analize in laborator se desfășoară în conformitate cu o serie de **standarde**:

**SR 1633/2003** — Semințe pentru însămânțare. Eșantionarea loturilor.

**SR 7713/1999** — Semințe pentru însămânțare. Determinarea purității fizice și a componenței botanice.

**SR 6123 — 1/1999** — Seminte agricole. Determinarea masei a 1000 semințe.

**SR 6280/1995** — Semințe pentru însămânțare. Determinarea stării sanitare.

**SR 6124-1/1999** — Seminte agricole. Determinarea umidității.

**SR 1634/1999** — Semințe pentru însămânțare. Determinarea germinației.

**SR 12511/1999** — Determinarea viabilității cu săruri de tetrazoliu.

**SR 6279-79** - Semințe agricole pentru însămânțare- determinarea autenticității genurilor, speciilor și soiurilor prin metode de laborator.

Activitatea de analize in laborator se desfășoară pe baza esantionele prelevate de la operatorii economici autorizati, cu respectarea SR 1633/2003 , Ghidului oficial pentru eşantionare şi a Ordinelor M.A.D.R în vigoare la solicitarea acestora, si in baza documentelor de certificare a loturilor semincere.

In anul 2022 cantitatea totala de samanta certificata a fost de 20.342 to , cele mai mari cantitati de seminte certificate a fost la cereale paioase, aproximativ 70-80 % din cantitate.

La nivelul județului, prelucrarea semințelor se desfășoară în 10 stații de procesare a semințelor. Aici se condiționează semințe produse în județ precum și semințe produse în alte județe sau aduse din alte țări, unde se efectueaza conditionarea, tratarea, ambalarea și etichetarea loturilor de semințe cu etichete oficiale eliberate de I.T.C.S.M.S. Teleorman

|  |
| --- |
| **III.a Analize efectuate in laborator in anul 2022** |

**1. Analize esantioane**

**Tabel**

**cu esantioanele analizate**

|  |  |  |
| --- | --- | --- |
| **Nr.crt** | **Esantioane analizate** | Nr. |
| **1** | **Probe primite pentru analize de laborator -** total | 1113 |
| - oficiale | 868 |
| - respinse | 5 |
| - informative | 240 |
| **2** | **Determinari efectuate in laborator -** total | 4793 |
| -puritate fizica | 979 |
| - germinatie | 1108 |
| - umiditate | 836 |
| - stare sanitara | 893 |
| - MMB | 964 |
| - alte determinari samanta | 13 |
| - alte determinari cartof | 0 |
| - alte determinari material saditor | 0 |

1. **Monitatorizare**

Monitorizarea stocurilor de semințe prin:

-loturi recertificate pana la data de 31.12.2022 – 45 loturi – 651,7 to

Esantionarea loturilor de seminte destinate analizelor de laborator se face de catre:

-esntionori oficiali – 7 pesoane

-esantionori imputerniciti ISTA – 2 persoane

Monitorizarea analistilor din cadrul ITCSMS Teleorman s-a realizat conform Ord.141/2012 prin fise de analiza lucrate in paralel de analisti diferiti intr-un procent de 5% din loturile esantionate;.

Potrivit standardelor in vigoare incadrarea in toleranta este obligatorie pentru toate esantioanele testate.

|  |
| --- |
| **III.b Activitatii specifice pentru mentinerea sistemului propriu al calitatii in anul 2022** |

* Audituri interne total – 12

din care:

* + - * de proces – 7
      * de sistem – 5
* Analize de management – 1
* Calendarului aprobat prin aplicarea masurilor preventive si corective stabilite pe baza auditului intern si extern, precum si a rezultatelor obtinute la testele de referinta contine:

-programul anual de instruire interna nr.145/17.01.2022 a analistilor pe diferite teme de activitate.

-instruirea personalului propriu – instruiri tehnice interne – 10

- Programului anual al testelor de referință elaborat de către LCCSMS București in anul 2022 contine analiza a doua teste de referinta:

-hordeum vulgare, cod esantion PG 22 TR 01 – etapa I;

-lolium multiflorum, cod esantion PG 22 TR 02 – etapa II

* Rezultatele obtinute la testele de referinta ale laboratorul ITCSMS Teleorman, sunt consecinta unui sistem de management al calitatii documentat si fara neconformitati.

|  |
| --- |
| **IV Activitate informatica** |

Activitatile, operatiunile, ce se desfasoara la nivel ITCSMS Teleorman sunt inregistrate, prelucrate si transmise prin intermediul si cu ajutorul sistemului informatic propriu.Pentru a reda pe hirtie operatiunile efectuate se tiparesc anumite documente, documente care sunt transmise catre operatori economici, sau institutii. S-a urmărit permanent ca datele ce trebuie raportate în sistem informatic să fie transmise corect şi în termenele stabilite , iar reţeaua informatică a instituţiei să funcţioneze la parametrii optimi.

Documentele oficiale au fost eliberate cu operativitate pentru toti operatorii economici.

TABEL

cu principalele documente eliberate

|  |  |  |
| --- | --- | --- |
| **Nr.crt** | **Documente eliberate** | **Număr documente** |
| **1** | Buletine oficiale | 868 |
| **2** | Buletine informative | 240 |
| **3** | Documente de instectie in camp | 365 |
| **4** | Etichete oficiale | 171733 |
| **5** | Etichete furnizor | 60826 |

|  |
| --- |
| **V Obiective specifice.**  **Obtinerea satisfactiei clientilor** |

1. Evidenta reclamatiilor din partea clientului:

-in anul 2022 nu au fost reclamatii;

1. Plan de masuri preventive:

- intocmirea unui plan de masuri preventive nu a fost cazul;

1. Feed-back-uri de la clienti:

-chestionarul pentru stabilirea nivelului de satisfactie a clientului „ cod ITCS-01” a fost trimis in anul 2022 catre 38 de operatori economici din care au raspuns 38 chestionarului.

Tabel

repartizarea raspunsurilor primite

|  |  |  |  |
| --- | --- | --- | --- |
| Raspunsuri Total  Punctaj | Punctaj maxim  100 | Punctaj intre  90 - 85 | Punctaj  sub 75 |
| 38 | 21 | 17 | 0 |

In urma evaluarii raspunsurilor obtinute de la beneficiarii chestionati, s-a evidentiat faptul ca 55% dintre acestia au acordat punctaj maxim de 100 puncte modului de colaborare privind aspectele domeniului de activitate, 45% au acordat intre 90 -85 puncte.

|  |
| --- |
| **Programul de instruire a personalului** |

In anul 2022 s-au desfăşurat cursuri de instruire şi atestare profesionala pe domenii de activitate pentru 3 functionari publici.

|  |
| --- |
| **VI** **Activitatea financiar-contabila** |

În anul 2022 s-a asigurat evidența contabilă în domeniul financiar și de gestiune, concretizate prin următoarele activității:

|  |
| --- |
| **VI a Bugetul** |

* s-a elaborat proiectul anual al bugetului de venituri și cheltuieli care a fost înaintat la M.A.D.R.;
* s-a repartizat bugetul anual pe trimestre și s-a urmărit încadrarea în sumele aprobate;
* s-a urmărit perfectarea bugetului de venituri și cheltuieli și s-a asigurat transmiterea acestuia către trezorerie;
* s-a urmărit executarea bugetului de cheltuieli și s-au propus măsurile ce au trebuit să fie luate în domeniul disciplinei financiare;
* inregistare si utilizare a sistemului national de control a angajamentelor FOREXEBUG ;
* transmiterea lunara a situatiilor in FOREXEBUG;
* efectuarea zilnica a operatiunilor in FOREXEBUG (buget, receptii, extrase, angajamente,etc) ;
* inregistrare bugete in sistemul FOREXEBUG;
* s-a propus si fundamentat sumele necesare pentru rectificarea bugetara;

|  |
| --- |
| **VI b Evidenta contabila** |

* s-au întocmit proceduri privind activitatea financiar-contabilă,
* s-a asigurat evidența contabilă pe subdiviziunile clasificației bugetare a bunurilor mobile și imobile, furnizorilor și clienților;
* s-a întocmit bilanțul și situațiile financiare lunare, trimestriale și anuale la nivelul central;
* s-au întocmit situații financiare;
* s-a asigurat punctarea deconturilor privind cheltuielile operațiunilor financiare și ale decontării;
* s-au întocmit situații solicitate de către MADR
* s-a analizat disponibilul din extrasele de cont;
* s-a exercitat controlul financiar propriu asupra operațiunilor și obligațiunior patrimoniale și financiare și respectiv cerințele de legalitate, regularitate și încadrarea în limitele creditelor bugetare și de angajament aprobate;
* s-au transmis lunar situatiile financiare in FOREXEBUG;

|  |
| --- |
| **VI c Calculul si plata drepturilor salariale** |

* s-a efectuat calcularea lunară a drepturilor bănești ale personalului;
* s-au întocmit ordonanțări privind plata drepturilor salariale și a contribuțiilor datorate;
* s-au întocmit ordine de plată privind plățile salariale, conform normativelor în vigoare;
* s-au intocmit adeverințe solicitate de salariați privind drepturile bănești;
* s-a aplicat prevederile legii 153/2017 in domeniul salarizarii,
* s-a asigurat monitorizarea lunară a cheltuielilor de personal și a fost transmisă la MADR;
* s-a întocmit declarația lunar 112;
* s-a întocmit costul forței de muncă, respectiv declarația S3 anuală;
* s-a urmărit monitorizarea salariaților și a numărului de personal pentru care s-au întocmit 12 situații;
* s-au întocmit un număr de 12 situații pentru statistică (numărul de persoane ocupate și sumele brute plătite lunar, contributiile si impozitul pe salarii;
* s-au actualizat dosarele profesionale;

|  |
| --- |
| **VII Veniturile si cheltuielile realizate in anul 2022** |

1. Venituri totale 1.298.911 lei
2. Cheltuieli totale 1.297.923 lei

din care:

* cheltuieli personal 920.872 lei
* cheltuieli bunuri si servicii 310.252 lei
* cheltuieli de capital (amortisment) 66.799 lei
* excedent 988 lei

Cheltuielile cu bunurile şi servicii ale instituţiei au fost acoperite integral din venituri proprii.

|  |
| --- |
| **VII a Veniturile si cheltuielile institutiei conform executiei bugetare** |

Veniturile conform executiei bugetare au fost de 1.251.476 lei din care:

* venituri proprii 532.679 lei
* alocatii de la buget 755.151 lei

Cheltuielile instituţiei conform executiei bugetare au fost de 1.251.476 lei din care:

* cheltuieli de personal 923.184 lei
* cheltuieli bunuri si servicii 338.653 lei
* cheltuieli de capital 0 lei
* cheltuieli efectuate in anii precedenti recuperate in anul curent = - 10.361 lei (concedii medicale platite in anul 2021 , recuperate de la Casa de Sanatate in anul 2022)
* Suma de 36.354 lei neutilizata a fost restituită la bugetul de stat , la sfârşitul anului 2022.

I.T.C.S.M.S. Teleorman nu a înregistrat la sfârşitul anului 2022 datorii restante către furnizorii şi nici la Bugetul de stat şi Bugetul asigurarilor sociale.

|  |
| --- |
| **VIII Colaborarea institutionala** |
| **VIII a Raporturi institutionale** |

S-a acordat o atenţie deosebita respectării raporturilor instituţionale stabilite prin actele normative care reglementează organizarea şi funcţionarea I.T.C.S.M.S.-ului, existând o permanentă colaborare cu:

* M.A.D.R
* Direcţiile din cadrul M.A.D.R.
* Inspectoratele Teritoriale pentru Calitatea Seminţelor şi Materialului Săditor Judeţene
* L.C.C.S.M.S.Bucureşti
* A.N.F.P.
* I.S.T.I.S .

|  |
| --- |
| **VIII b Raporturi institutionale pe plan teritorial** |

Pe plan teritorial I.T.C.S.M.S. Teleorman a avut relaţii bune de colaborare cu următoarele instituţii:

* Instituţia Prefectului Teleorman
* D.A.J. Teleorman
* A.N.A.F. Teleorman
* A.P.I.A. Teleorman
* A.F.I.R .Teleorman
* O.S.P.A. Teleorman
* O.F.J. Teleorman
* C.T.S. Teleorman
* şi alte instituţii publice deconcentrate din judet

Instituţia noastră a manifestat deschidere şi a avut o bună comunicare cu presa scrisă şi transparenţă în informare.

Nu au existat sesizări, reclamaţii , contestaţii sau acţiuni în justiţie care să vizeze activitatea instituţiei.

Activitatea I.T.C.S.M.S. Teleorman în anul 2022 s-a desfăşurat într-un climat de legalitate, s-au aplicat reglementările europene şi naţionale în domeniul producerii, prelucrării şi comercializării seminţelor şi s-a asigurat stabilitatea funcţionării instituţiei pentru atingerea obiectivelor ce derivă din Programul de Guvernare.

RAPORT SINTETIC COMPARATIV ITCSMS TELEORMAN 2022-2021

|  |  |  |  |  |  |
| --- | --- | --- | --- | --- | --- |
| Nr. crt. | **Activitatea desfășurată** | |  | **2022** | **2021** |
| 1 | Operatori economici inregistrati | |  | 15 | 24 |
| 2 | Autorizatii eliberate total: | |  | 25 | 36 |
|  | din care: -autorizatii producere | |  | 9 | 9 |
|  | -autorizatii prelucrare | |  | 4 | 6 |
|  | -autorizatii comercializare | |  | 12 | 21 |
| 3 | Autorizatii eliberate pe grupe de culturi : | |  |  |  |
|  | -culturi de camp |  |  | 25 | 36 | |
|  | -legume, flori |  |  | 0 | 0 | |
|  | -cartof |  |  | 0 | 0 | |
|  | -material săditor |  |  | 0 | 0 | |
| 4 | Autorizatii monitorizate pt.continuarea activitatii: |  |  | 370 | 381 | |
|  | din care: - producere |  |  | 129 | 137 | |
|  | -prelucrare |  |  | 82 | 86 | |
|  | -comercializare |  |  | 159 | 158 | |
| 5 | Suprafata controlată (ha) |  |  | 5856,056 | 7516,70 | |
| 6 | Parcele controlate |  |  | 365 | 405 | |
| 7 | Nr. operatori cu suprafete controlate |  |  | 128 | 119 | |
| 8 | Nr.probe analizate (oficiale, informative) |  |  | 1108 | 1244 | |
| 9 | Cantitatea de seminta analizata (to) |  |  | 20342 | 20995 | |
| 10 | Total detenninări: din care: |  |  | 4793 | 5244 | |
|  | * puritate |  |  | 979 | 1132 | |
|  | * germinatie |  |  | 1108 | 1212 | |
|  | * umiditate |  |  | 836 | 982 | |
|  | * stare sanitară |  |  | 893 | 988 | |
|  | * MMB |  |  | 964 | 929 | |
|  | * alte analize |  |  | 13 | 0 | |

**Misiune:**

Misiunea ITCSMS Teleorman este aceea de a asigura beneficiarilor de semințe și material săditor certificate, un serviciu public de calitate, printr-un sistem de management al calității performant, acționând cu integritate, promovând corectitudine, încredere și lucrând ca o echipa competentă dedicată performanței.

**Inspector şef,**